A：不如繼續頭先講嘅嘢喇。
A: Batjyvx gaizukh tauxsinj gongr ge yeq laaj.
B：好吖好吖好吖。噉係喇，講返我哋近況吖。
B: Hour aaj hour aaj hour aaj. Gamr haih laaj, gongr faanj ngoqdeih ganhfong aaj.
A：好啊。
A: Hour aa.
B：噉係喇，你講先喇。
B: Gamr haih laaj, neiq gongr sinj laaj.
A：好吖。
A: Hour aaj.
B：你而家做𡁵啲乜嘢啊？
B: Neiq yixgaaj zouhganr dij matjyeq aa?
A：我而家呢就做𡁵翻譯嘅。
A: Ngoq yixgaaj nej zauh zouhganr faanjyikh ge.
B：嗯。
B: Mh.
A：噉就政府中文主任。
A: Gamr zauh zingfur zungjmanx zvryamh.
B：嗯。
B: Mh.
A：都 / 開頭做嗰時幾開心𡃉。即係個人工又好喇。喀。誒 / 
A: Douj / hoijtaux zouh gorsix geir hoijsamj gaa. Zikjhaih go yanxgungj yauh hour laaj. Haakh. Eh / 
B：福利又高喇。
B: Fukjleih yauh gouj laaj.
A：福利？其實冇乜福利𡃉咋喎。
A: Fukjleih? Keixsath mouq matj fukjleih gaa zaa wo.
B：係？
B: Haih?
A：係睇醫生唔使俾錢吖。即係做政府嗰啲公務員吖嗎。
A: Haih tair yijsangj mxsair beir cinr aaj. Zikjhaih zouh zingfur gor dij gungjmouhyvnx aaj maa.
B：啊，咁好呀，唔使俾錢。
B: Aa, gam hour aax, mxsair beir cinr.
A：唔使俾錢。但係最尾呢，而家就算病都唔會去睇點 / 嗰啲。
A: Mxsair beir cinr. Daanhhaih zeoi meij nej, yixgaaj zauhsvn bengh douj mx wuiq heoi tair dimr / gor dij.
B：點解啊？
B: Dimrgaair aa?
A：啲藥太難食啊。
A: Dij yoekh taai naanxsikh aa.
B：好差呀？啲藥 / 
B: Hour caaj aax? Dij yoekh / 
A：嗰啲藥水 / 係啊，好恐怖。我直頭呢，已經唔敢再睇政府醫生嚹。
A: Gor dij yoekhseoir / haih aa, hour hungrbou. Ngoq zikhtaux nej, yiqgingj mx gamr zoi tair zingfur yijsangj laa.
B：同普通嗰啲藥有乜分別啊？其實所有藥都難食。
B: Tungx pourtungj gor dij yoekh yauq matj fanjbith aa? Keixsath soryauq yoekh douj naanxsikh gaak.
A：誒，係非常之難食。因為係冇糖水𡃉囖。
A: Eh, haih feijsoengx zij naanxsikh. Yanjwaih haih mouq tongxseoir gaa loj.
B：係呀？
B: Haih aax?
A：係啊。
A: Haih aa.
B：哎吔。
B: Aijyaa.
A：好苦，同埋係你完全呢，入口呢，你係 / 
A: Hour fur, tungxmaaix haih neiq yvnxcvnx nej, yaph haur nej, neiq haih / 
B：入唔到口啊根本就。
B: Yaph mx dour haur aa ganjbunr zauh.
A：好多。你好想嘔返出來𡃉。
A: Hour doj. Neiq hour soengr aur faanj ceotjlaix gaa.
B：哦。
B: Oq.
A：係啊。
A: Haih aa.
B：逼你哋要俾錢睇醫生。冇得享用哩個福利。
B: Bikj neiqdeih yiu beir cinr tair yijsangj. Mouqdakj hoengryungh nij go fukjleih.
A：都有啲同事都會𠸏。啲同事咪話囖，如果唔咳嘅，唔使食咳藥水呢，就會睇政府醫生。如果要 / 會係咳呢，就唔會睇囖。寧願自己俾錢睇私家醫生。
A: Douj yauq dij tungxsih douj wuiq ger. Dij tungxsih maih waah loj, yvxgwor mx katj ge, mxsair sikh katjyoekhseoir nej, zauh wuiq tair zingfur yijsangj. Yvxgwor yiu / wuiq haih katj nej, zauh mx wuiq tair loj. Ningxyvnr zihgeir beir cinr tair sijgaaj yijsangj.
B：哦。
B: Oq.
A：係啊。
A: Haih aa.
B：噉都 / 賺咗好多個月錢吖，冇乜所謂吖。
B: Gamr douj / zaanhzor hour doj go yvth cinr aaj, mouq matj sorwaih aaj.
A：都 / 
A: Douj / 
B：都抵𠸏。
B: Douj dair ger.
A：都彌補到睇咁多噉喇。
A: Douj leixbour dour tair gam doj gamr laaj.
B：彌補你嘅創傷。
B: Leixbour neiq ge congsoengj.
A：少少喇。
A: Siursiur laaj.
B：係喇。
B: Haih laaj.
A：噉你呢？你份工點啊？
A: Gamr neiq nej? Neiq fanh gungj dimr aa?
B：誒，我哩份 / 睇下先，我其實呢，就初初做呢，我就喺間雜誌社做嘅。噉但係做 / 啱啱 / 啱啱probation過咗呢，即係三個月，噉又啱啱哩度又請我。即係而家轉做東亞銀行嚹。
B: Eh, ngoq nij fanh / tair haaq sinj, ngoq keixsath nej, zauh cojcoj zouh nej, ngoq zauh hair gaanj zaaphziseq zouh ge. Gamr daanhhaih zouh / aamjaamj / aamjaamj probation gwozor nej, zikjhaih saamj go yvth, gamr yauh aamjaamj nij douh yauh cengr ngoq. Zikjhaih yixgaaj zvn zouh Dungjaa nganxhongx laa.
A：喀。喀。喀。喀。
A: Haakh. Haakh. Haakh. Haakh.
B：噉請 / 噉又梗 / 梗係走𡃉喇。人工又高啲。噉又真係我好鐘意做銀行啊自己。
B: Gamr cengr / gamr yauh gangr / gangrhaih zaur gaa laaj. Yanxgungj yauh gouj dij. Gamr yauh zanjhaih ngoq hour zungjyi zouh nganxhongx aa zihgeir.
A：喀。
A: Haakh.
B：噉就，誒，佢 / 而家我哋個部門呢就叫企業傳播部。噉即係其實等如人哋嘅公關部啊噉樣。
B: Gamr zauh, eh, keoiq / yixgaaj ngoqdeih go bouhmunx nej zauh giu keiqyiph cvnxbo bouh. Gamr zikjhaih keixsath dangryvx yanxdeih ge gungjgwaanj bouh aa gamryoengr.
A：嗯。嗯。
A: Mh. Mh.
B：噉就，誒，我哋好多嘢搞𡃉。即係總之同銀行呢個promotion啊，或者image有關嘅嘢呢，都會 / 誒，都會做囖。我忽然間諗起啲嘢呢，我係唔係唔應該講咁多嘢呢？我諗冇所謂啊。
B: Gamr zauh, eh, ngoqdeih hour doj yeq gaaur gaa. Zikjhaih zungrzij tungx nganxhongx nej go promotion aa, waakhzer image yauqgwaanj ge yeq nej, douj wuiq / eh, douj wuiq zouh loj. Ngoq fatjyinxgaanj namr heir dij yeq nej, ngoq haih mx haih mx yingjgoij gongr gam doj yeq nej? Ngoq namr mouq sorwaih aa.
A：係喇。
A: Haih laaj.
B：噉，誒，係嘞，噉，誒，我哋有啲乜嘢做呢？就係有時搞一啲，誒，press con ference喇，
B: Gamr, eh, haih laak, gamr, eh, ngoqdeih yauq dij matjyeq zouh nej? Zauh haih yauqsix gaaur yatj dij, eh, press conference laaj,
A：喀。
A: Haakh.
B：誒，出啲press release喇，搞exhibition喇，誒，同埋啲branch啊或者個個department合作搞一啲promotion喇。有時例如啲推廣日啊。
B: Eh, ceotj dij press release laaj, gaaur exhibition laaj, eh, tungxmaaix dij branch aa waakhzer gogo department haphzok gaaur yatj dij promotion laaj. Yauqsix laihyvx dij teoijgwongryath aa.
A：喀。
A: Haakh.
B：誒，即係啲分行啊延長服務時間啊，即係我哋都會去 / 誒，去做籌劃者囖。即係去幫所有department聯絡啊，噉樣喇。噉然之後就，誒，有時呢就會搞一啲即係新嘅產 / 即係唔係產品嘅，即係新嘅服務俾啲 / 誒，俾啲出邊睇呢，即係promote返我哋銀行嗰個形象囖。即係例如最近搞一啲internet喇，上網喇。都唔係最近𡃉，上年年尾開始搞𡃉嚹。噉然之後呢同埋會搞一啲，誒，即係嗰啲叫乜嘢啊？kiosk啊。即係，誒，喺啲銀行呢，你咪見到有啲機呢，擺咗喺度俾人撳撳撳來問嘢𠸏。
B: Eh, zikjhaih dij fanjhongr aa yinxcoengx fukhmouh sixgaan aa, zikjhaih ngoqdeih douj wuiq heoi / eh, heoi zouh cauxwaakh zer loj. Zikjhaih heoi bongj soryauq department lvnxlok aa, gamryoengr laaj. Gamr yinxzijhauh zauh, eh, yauqsix nej zauh wuiq gaaur yatj dij zikjhaih sanj ge caanr / zikjhaih mxhaih caanrbanr ge, zikjhaih sanj ge fukhmouh beir dij / eh, beir dij ceotjbinh tair nej, zikjhaih promote faanj ngoqdeih nganxhongx gor go yingxzoengh loj. Zikjhaih laihyvx zeoiganh gaaur yatj dij internet laaj, soengq mongq laaj. Douj mxhaih zeoiganh gaa, soenghninr ninxmeiq hoijcir gaaur gaa laa. Gamr yinxzijhauh nej tungxmaaix wuiq gaaur yatj dij, eh, zikjhaih gor dij giu matjyeq aa? kiosk aa. Zikjhaih, eh, hair dij nganxhongx nej, neiq maih gin dour yauq dij geij nej, baairzor hair douh beir yanx gamh gamh gamh laix manh yeq ger.
A：交錢嗰啲？
A: Gaauj cinr gor dij?
B：喀，即係啲查詢 / 又銀行服務查詢啊。即係你自己 / 自動嘅，自己撳嘅。即係你撳個 / 嗰個螢光幕呢，佢就會出啲嘢俾你睇噉樣。你一路撳撳撳囖查嘢啊。我哋而家就喺度又搞𡁵嗰啲嘢囖。噉係喇，即係好 / 啲 / 啲project都好密囖。一路 / 一浪就接一浪𡃉囖，所以就都好忙喇。即係成日都會 / 即係尤其是趕嗰輪。趕嗰輪呢，即係就來到 / 到日子要推出嘞，噉嗰輪就晚晚都要開O.T.啊，噉樣囖。
B: Haakh, zikjhaih dij caaxseonj / yauh nganxhongx fukhmouh caaxseonj aa. Zikjhaih neiq zihgeir / zihdungh ge, zihgeir gamh ge. Zikjhaih neiq gamh go / gor go yingxgwongjmokh nej, keoiq zauh wuiq ceotj dij yeq beir neiq tair gamryoengr. Neiq yatjlouh gamh gamh gamh loj caax yeq aa. Ngoqdeih yixgaaj zauh hair douh yauh gaaurganr gor dij yeq loj. Gamr haih laaj, zikjhaih hour / dij / dij project dOuj hour maTh loj. Yatjlouh / yatj longh zauh zip yatj longh gaa loj, soryiq zauh douj hour mongx laaj. Zikjhaih sengxyath douj wuiq / zikjhaih yauxkeixsih gonr gor leonx. Gonr gor leonx nej, zikjhaih zauh laix dou / dou yathzir yiu teoij ceotj laak, gamr gor leonx zauh maanqmaanq douj yiu hoij O.T. Aa, gamryoengr loj.
A：即係成team人做。唔會係 / 唔會話一個人孭晒成個project。
A: Zikjhaih sengx team yanx zouh. Mx wuiq haih / mx wuiq waah yatj go yanx mej saai sengx go project.
B：其實係一個人，誒，即係譬如係一個A.M.，就係，誒，跟一個project。
B: KeixsAth haih yatj go yanx, eh, zikjhaih peiyvx haih yatj go A.M., zauh haih, eh, ganj yatj go project.
A：嗯。嗯。
A: Mh. Mh.
B：噉就佢下邊可能有一個人或者兩個人幫手。噉嗰team人去跟個project囖。但係通常一個人即係一個A.M.唔只跟兩個 / 唔 / 唔只跟一個project𡃉。可能一跟跟幾個project𡃉。噉所以呢，嗰team人呢，可能有一個人又負責一個project，自己A.M.又負責一個project噉樣跟囖。
B: Gamr zauh keoiq haahbinh hornangx yauq yatj go yanx waakhzer loengq go yanx bongjsaur. Gamr gor team yanx heoi ganj go project loj. DAanhhaih tungjsoengx yatj go yanx zikjhaih yatj go A.M. Mxzir ganj loengq go / mx / mxzir ganj yatj go project gaa. Hornangx yatj ganj ganj geir go project gaa. Gamr soryiq nej, gor team yanx nej, hornangx yauq yatj go yanx yauh fuhzaak yatj go project, zihgeir A.M. Yauh fuhzaak yatj go project gamryoengr ganj loj.
A：喀。
A: Haakh.
B：即係 / 
B: Zikjhaih / 
A：A.M.係assistant manager？
A: A.M. Haih assistant manager?
B：係啊。係啊。噉好似我 / 我個case噉呢，本來我哋嗰team人呢就跟kiosk同internet嘅。
B: Haih aa. Haih aa. Gamr hourciq ngoq / ngoq go case gamr nej, bunrloix ngoqdeih gor team yanx nej zauh ganj kiosk tungx internet ge.
A：喀。
A: Haakh.
B：噉而家搞搞下呢，就變咗A.M.跟kiosk，我就跟internet。即係一個人搞晒囖。因為，誒，啲嘢實在太相似啊。噉好容易亂囖。噉就，誒，為咗唔好亂，啲嘢就跟得足啲，噉就分開嘞。佢跟kiosk，我跟internet噉樣囖。
B: GAMr yixgaaj gaaur gaaur haaq nej, zauh binzor am ganj kiosk, ngoq zauh ganj internet. Zikjhaih yatj go yanx gaaur saai loj. Yanjwaih, eh, dij yeq sathzoih taai soengjciq aa. Gamr hour yungxyih lvnh loj. Gamr zauh, eh, waihzor mx hour lvnh, dij yeq zauh ganj dakj zukj dij, gamr zauh fanjhoij laak. Keoiq ganj kiosk, ngoq ganj internet gamryoengr loj.
A：好玩好多。
A: Hourwaanr hour doj.
B：係啊。
B: Haih aa.
A：即係又對住好多人。噉 / 
A: Zikjhaih yauh deoi zvh hour doj yanx. Gamr / 
B：係啊，對住好多人。不過有時都幾勞氣啊。即係呢 / 即係成日要催人哋俾料囖。即係因為我哋，誒，出街嗰啲嘢係個department嘅服務啊，嘅產品都會出嗎。ei，有電話啊，我哋暫停下先。
B: Haih aa, deoi zvh hour doj yanx. Batjgwo yauqsix douj geir louxhei aa. Zikjhaih nej / zikjhaih sengxyath yiu ceoij yanxdeih beir liur loj. Zikjhaih yanjwaih ngoqdeih, eh, ceotj gaaij gor dij yeq haih go department ge fukhmouh aa, ge caanrbanr douj wuiq ceotj gaaj maa. ei, yauq dinhwaar aa, ngoqdeih zaamhtingx haaq sinj.
B：好嘞，我哋可以繼續。
B: Hour laak, ngoqdeih horyiq gaizukh.
A：嗯。
A: Mh.
B：噉頭先講到呢，就話同啲人聯絡喇。噉就即係成日追囖啲嘢。即係佢哋唔會自動自覺俾你𡃉。一定要你催啊，噉樣囖。
B: Gamr tauxsinj gongr dou nej, zauh waah tungx dij yanx lvnxlok laaj. Gamr zauh zikjhaih sengxyath zeoij loj dij yeq. Zikjhaih keoiqdeih mx wuiq zihdungh-zihgok beir neiq gaa. Yatjdingh yiu neiq ceoij aa, gamryoengr loj.
A：喀。
A: Haakh.
B：即係一味喺度跟啊。都 / 有時幾煩𡃉。即係如果玩 / 但係有時就好煩囖。
B: Zikjhaih yatjmeir hair douh ganj aa. Douj / yauqsix geir faanx gaa. Zikjhaih yvxgwor waanr / daanhhaih yauqsix zauh hour faanx loj.